شەفەق نیوز/ وەزارەت پەروەردە لە حکومەت هەرێم کوردستان، ئمڕوو دوشەممە، راگەیان دەسکریایە وە تاقیکردنەوەیل پۆل دوانزە لە هەرێم کوردستان وە بەشداری زیاتر لە 100 هەزار خوەنەوار.
وەپای بەیانیگ ک وەزارەتەگە دەریکردیە و رەسیە وە ئاژانس شەفەق نیوز،" 2175 هۆل تاقیکردنەوە ئامادەکریایە، وە ئامادەبوین نزیکەی 107 هەزار خوەنەوار"، دووپاتکرد ئی ساڵە پێچەوانەی ساڵەیل گوزەشتە ژووریگ هەماهەنگی وەگەرد وەزارەت پەروەردە و خوەنستن باڵا وپێشمەرگە ئامادەکریایە، لە هەر رویداویگ نەخوازرای پۆلیس و ئاسایش ئامادەبوون.
وتیش، " لە مەوقەی تاقیکردنەوەیل، ریوەپی دریاگ نییە وەڕێەوبەر و مامووسایەیل هۆلەیل تاقیکردنەوە مۆبایلەیلیان بوەنە هۆڵەیل تاقیکردنەوە، مۆبایلیگ نازیرەک وەپیان دریەێد".
وەزارەت پەروەردە وتیش" هەماهەنگی وەگەرد وەزارەت پەیوەندی کردن ئەرا قەیەغەی وەکارهاوردن ئامێرەیل زیرەک و ئەنتەرنێت لەماوەی ئەنجامدان تاقیکردنەوەیل".
لەگوزەشتە وەزارەت پەیوەندی هەرێم  کوردستان راگەیان، بڕیاریگ دەرکردنە تایبەت وە خزمەتگوزاری ئەنتەرنێت لەماوەی تاقیکردنەوەیل گشتی دویاناوەندی.
لە بەیاننامیگ وت، " لەبان داوای وەزارەت پەروەردە، پێوستە کۆمپانیایەل لە ساعات6:30 شەوەکی تا 10:30 شەوەکی لە مەوقەی تاقیکردنەوەیل ئەنتەرنیتەگان بوسنن".
